كشف البروفيسور، عز الدين الابراهيمي، عضو اللجنة الوطنية العلمية حول “كوفيد 19′′، أن الطفره لي بانت على فيروس كورونا ولي علنات عليها بريطانيا اليوم، معندهاش تأثير على اللقاح اللي غايدار ضد الفيروس. وقال الابراهيمي، لي هو مدير مختبر البيوتكنولوجيا بكلية الطب بجامعة محمد الخامس بالرباط، اليوم ف ندوة علمية، بلي :”السلسله الوراثية للفيروس لم تتغير لحد الان”. وأوضح الخبير المغربي أن :”لي تغير هو أن الفيروس اصبح اكثر شراسة و انتشارا”. بمعنى الجينوم مامقيوسش، ولكن كاينا طفرة داخل حمض اميني يولي فيروس اسرع انتشارا. واللقاحات فعالة مغاديش تأثر عليها هاد الفطرة ولا طفرات أخرى يقدر يجيو القدام. وأكدت منظمة الصحة العالمية اليوم ظهور السلالة الجديدة من كورونا في الدانمارك وهولندا وأستراليا، بحيث أن وزير الصحة البريطاني كشف بأن هذه السلالة خرجت عن السيطرة. هاد السلالة حسب معطيات “كود” لي غادي يكشفها هي لجنة المختبرات التابعة لوزارة الصحة، حتى أن مديرية الأوبئة مفراسهاش ومعارفش واش فعلا هاد لجنة المختبرات دارت شي أبحاث علمية أو لا. مصدر “كود” استغرب التواصل السيء للوزارة. ايت طالب كذب فالبرلمان فاش قاليهم كنتواصل، في حين ان المسؤولين الكبار فالوزارة مكيقدروش يهضرو مع الاعلام بلا اذن موظف صغير فالوزارة ولي هو الخداري المكلف بالتواصل. حشومة وعيب يتمنعو أطر الوزارة من التواصل بسبب طريقة باش كيخدم وزير فشل ف تدبير القطاع. 
علا سلامتنا.. الإبراهيمي عضو اللجنة العلمية: الطفرة لي وقعات ف فيروس كورونا ف بريطانيا معندهاش تأثير على اللقاحات…ولكن الفيروس غايولي أكثر شراسة وسرعة الانتشار غاتزاد